Só lyk beurtkrag vir die res van die weekArgieffoto (Foto: jplenio f/Pixabay) Beurtkrag sal in verskillende fases vir die res van die week toegepas word. Eskom het Dinsdag gesê alhoewel ŉ paar kragopwekkingseenhede weer in diens gestel is oor die afgelope paar dae, is dit nie voldoende om beurtkrag op te skort nie. “Daar is verskeie kragopwekkingseenhede wat afgeskakel moes word vir herstelwerk. Beurtkrag sal dus steeds in verskillende fases oor die volgende paar weke toegepas word waar tekorte in kragopwekking voortduur.” Eskom maan die publiek dat dit nog ŉ paar weke lank kan duur voor die stelsel ten volle herstel is na vlakke voor die staking. Beurtkrag sal na verwagting na fase 2 aangepas word, indien die arbeidsmag ten volle terugkeer werk toe en noodsaaklike herstelwerk kan doen. Beurtkrag sal na verwagting oor die volgende paar dae soos volg toegepas word: “Ons het tans 2 754 MW op beplande instandhouding met 16 807 MW wat glad nie beskikbaar is nie weens kragopwekkingseenhede wat buite werking is.” Eskom bedank alle werkers wat vir diens aangemeld het en getrou hul taak verrig onder uiters uitdagende omstandighede. “Ons wil die publiek daaraan herinner dat beurtkrag slegs as ŉ laaste uitweg toegepas word om die nasionale netwerk te beskerm. Ons maan alle Suid-Afrikaners om elektrisiteit spaarsamig te verbruik tydens hierdie onsekere tye op die kragstelsel.”